als_Latn dik_Latn sag_Latn
Dasmat, e fshehta të "Yjeve"
Në botën e të famshmëve ka shumë çifte, të cilat kanë vendosur që ditën e tyre të veçantë ta festojnë larg fotoreporterëve dhe gazetarëve, pasi kanë dëshiruar të jenë vetëm në rrethin e më të afërmve.
Këto gjashtë çifte nuk kanë dashur të dihet shumë në lidhje me martesat e tyre.
Edhe pse gjithmonë ka pasur thashetheme rreth marrëdhënies së tyre dhe çdo hap i tyre është monitoruar, çifti, Beyonce dhe Jay-Z, arriti të martohet fshehurazi në vitin 2008 dhe të mbajë një ceremoni në Nju-Jork, në apartamentin e Jay-Z.
Dy aktorët spanjollë¸ Penelope Cruz dhe Javier Bardem, ishin njohur shumë vite para se të fillonin lidhjen e tyre. Ata u martuan në vitin 2010 në Bahamas, kurse nusja kishte veshur një fustan të dizajnuar nga John Galiano.
Dyshja, Rachel Weisz dhe Daniel Craig, kanë luajtur çiftin në filmin “Dream House”, në vitin 2011, kurse atë vit u martuan në Nju-Jork. Në një ceremoni të fshehtë morën pjesë vetëm katër njerëz pranë tyre, duke përfshirë edhe djalin e saj dhe vajzën e tij.
Jennifer Garner dhe Ben Affleck kanë qenë së bashku për nëntë vjet, që nga koha kur u takuan gjatë xhirimit të filmin “Pearl Harbor”. Ata nuk kanë rënë në dashuri njëri me tjetrin derisa nuk kanë marrë pjesë së bashku në realizimin e filmit “Daredevil”, në vitin 2004. Pas një viti ata u fejuan, ajo mbeti shtatzënë dhe fshehurazi u martuan në Turks dhe Caicos.
Natalie Portman dhe Benjamin Millepied, pasi u takuan në skenat e xhirimit të filmit “Black Swan”, për të cilin ajo fitoi çmimin “Oscar” dhe në të cilin Benjamin-i ishte koreograf, në vitin 2012 u martuan në Big Sur, Kaliforni.
Edhe pse në tapetat e panumërt të kuq janë fotografuar, duke mbajtur njëri-tjetrin dorë për dore, Gisele Bundchen dhe Tom Brady nuk kanë dashur që fotografët të jenë të pranishëm në dasmën e tyre në Kosta Rika, në vitin 2009.
als_Latn als_Latn als_Latn als_Latn als_Latn als_Latn als_Latn als_Latn als_Latn